Ccna, d annar i d-yeddan seg tallit tamensayt ar tura. Amedyaz yeṭṭef deg-s abrid akken ad d-isekfel akk ayen i t-yeqqerḥen neɣ ayen yellan d uffir, neɣ ayen yebɣu ad asyerr azal. Anaẓur, neɣ amedyaz s umata, deg tmetti taqbaylit d win yettarran assaɣ gar umdan d tmetti-is, tikwal d netta i iferrun timsal, yesseḥbibir ɣef wazalen n tmetti, tutlayt-is, assaɣen-is,…atg. Yedda-d umedyaz amecwar d alqayan armi d tallit tamirant, netta mazal yessenfali ɣef temsal n tudert, ɣef wadeg-is deg tmetti; mazal yesseḥbibir ɣef waṭas n tɣawsiwin iɛeddan, ddrent deg tensayit yerra-asent tudert ad qqiment i lebda.